b'\n_START_ARTICLE_\nAbsorpcija\n_START_SECTION_\nAbsorpcija toka\n_START_PARAGRAPH_\nAbsorpcija toka je pojav, da se energijski tok (npr. svetlobni tok) ali tok delcev pri prehodu skozi snov (absorber) oslabi. Energija energijskega toka, ali kineti\xc4\x8dna energija delcev se pri tem deloma spremeni v notranjo energijo absorberja. Na mikroskopski ravni energijo vpadlega fotona ali drugega vpadlega delca prejmejo atomi ali molekule snovi, ki zato preidejo v vi\xc5\xa1ji energijski nivo, vpadli foton pa se izni\xc4\x8di. Atomi v snovi oddajajo sprejeto energijo s sevanjem in toploto._NEWLINE_Absorpcija svetlobe je mo\xc4\x8dno odvisna od valovne dol\xc5\xbeine svetlobe. Absorpcijski spekter je zna\xc4\x8dilen za snov, ki svetlobo absorbira, in se dolo\xc4\x8da s spektroskopijo.'